OzLabs/hebrew-wiki-articles huggingface dataset:
מרצדס ילינק

מרצדס אדריאנה רמונה מנואלה פון וייגל המוכרת יותר בשם נעוריה מרצדס ילינק (בגרמנית: Mercédès Adrienne Ramona Manuela Jellinek; 16 בספטמבר 1889 – 23 בפברואר 1929) הייתה מודל לפיסול ומי ששמה הוענק למותג הרכב הגרמני מרצדס-בנץ. מקור שמה, "Mercédès" (קרי: מרסדס), הוא שם נוצרי ספרדי שמשמעו: רחמים.

==ביוגרפיה==
מרצדס ילינק הייתה בתם של איש העסקים, הדיפלומט ונהג המרוצים האוסטרו-הונגרי אמיל ילינק ואשתו הראשונה רחל גוגמן צ'נרוברט לבית משפחת פרנקו האלג'יראית. נכדתו של אדולף ילינק ואחותו מאב ומאם של ראול פרננד ילינק-מרסדס שהיה סופר אוסטרי והתאבד בשל רדיפות הנאצים בפברואר 1939.

אביה הזמין קו מכוניות של דיימלר-מוטורן-גזלשאפט על שמה ולאחר שהשם נרשם כסימן מסחרי ב-1902 אף שינה את שמו ושם בניו באופן חוקי לילינק-מרצדס.

מרצדס נישאה פעמיים, ב-1909 עם ברון גרמני בשם קרל פריהר פון שלוסר, ממנו נולדו לה בת ובן. נישואים אלו התפרקו בעת מלחמת העולם הראשונה והיא התדרדרה לקיבוץ נדבות. בהמשך נישא לברון רודולף פון וייגל, שהיה פסל מוכשר אך עני. היא הייתה מוזיקאית ונחשבה לבעל קול סופרן טוב, אך מעולם לא הייתה שותפה לתשוקתו של אביה לרכבים.

אונדין. דמות ראשית במזרקת אונדין בלב עיר המרחצאות באדן ליד וינה, עוצבה לפי דמותה של מרצדס ילינק.
מרצדס שימשה כמודל לפסל יוזף ולנטין קסין שבנה על פי דמותה, פסל בדמות אישה מתאבלת לקבר המשפחה של משפחת ילינק בבית הקברות של וינה, וכן את הדמות המרכזית במזרקת אונדין בעיר המרחצאות באדן ליד וינה.

ב-1929, בגיל 39, נפטרה מרצדס ילינק מסרטן העצמות ונקברה בחלקה המשפחתית בבית הקברות של וינה ליד סבה, רבה הראשי של העיר, אדולף ילינק.

שמה של מרצדס ילינק נשמר בשם המותג 'מרצדס' שנשמר גם לאחר שהחברה המייצרת נסחרה בשמות אחרים. ב-2022 בחרה יצרנית הרכב לשוב ולהיקרא בשם מרצדס-בנץ AG במקום דיימלר AG.

==לקריאה נוספת==
* ד"ר חיים גלאון, מי הייתה מרצדס המסתורית?, "הארץ", 19 באוגוסט 1987

==קישורים חיצוניים==

* 
* 

קטגוריה:יהודים אוסטרים
קטגוריה:אישים הקבורים בחלקות היהודיות של בית הקברות המרכזי בווינה
קטגוריה:אוסטרים שנולדו ב-1889
קטגוריה:נפטרים ב-1929
ליסקי

ליסקי (ברוסית: Ли́ски) היא עיירה ומרכז האדמיניסטרטיבי של חבל ליסקינסקי שבמחוז וורונז', רוסיה. לפי מפקד אוכלוסין שנערך ב-2010 היו בעיר כ-55,864 תושבים.

== היסטוריה ==
ליסקי נוסדה בשם נובאיה פוקרווקה (Новая Покровка) ב-1571. ב-1943 שונה שמה של העיר לסבובודה (Свобода), ולאחר מכן שונה שוב שמה של העיירה לליסקי.

ב-1965 שונה שמה של העיירה ל-גאורגיו-דז (Георгиу-Деж) בשנת 1965 על שמו של המנהיג הקומוניסטי הרומני, גאורגה גאורגיו-דז' שנפטר באותה השנה. ב-1990 שונה שם העיירה חזרה לליסקי .<ref name="Post-Soviet Geography 1993, p. 648">Post-Soviet Geography, Volumul 34, V.H. Winston & Son, 1993, p. 648</ref><ref name="Soviet Press 1991, p. 31">The Current Digest of the Soviet Press, Volume 43, Issues 1-16, American Association for the Advancement of Slavic Studies, 1991, p. 31</ref><ref name="The New Encyclopaedia Britannica 1983, p. 490">The New Encyclopaedia Britannica: Micropaedia (10 v.</ref><ref name="Lewis H. Siegelbaum 2008, p. 82">Lewis H. Siegelbaum, Cars for Comrades: The Life of the Soviet Automobile, Cornell University Press, 2008, p. 82</ref>

== מעמד מינהלי ועירוני ==
במסגרת החטיבות המנהליות, ליסקי משמשת כמרכז האדמיניסטרטיבי של מחוז ליסקינסקי .<ref name="VoronezhO_adm">Law #87-OZ</ref> כחטיבה אדמיניסטרטיבית, היא והחוטור של קלח במחוז ליסקינסקי, כלולים בתוך מחוז ליסקינסקי כהתיישבות עירונית ליסקי.<ref name="VoronezhO_adm" /> כחטיבה מוניציפלית, ליחידה מנהלית זו יש גם מעמד של התיישבות עירונית והיא חלק ממחוז ליסקינסקי.<ref name="Ref1458">Law #85-OZ</ref>

==קישורים חיצוניים==

* 
* 

== הערות שוליים ==

קטגוריה:מחוז וורונז': ערים
קטגוריה:יישובים שהוקמו ב-1965
דורן (הולנד)

בית השער של טירת דורן
הקייזר לשעבר חי כאן יותר מעשרים שנה.]]
וילהלם השני בבית דורן]]
דורן (בהולנדית: Doorn) היא עיירה ברשות המקומית אוטרכטסה הובלרוך במרכז הולנד, במחוז אוטרכט. בשנת 2021 מנתה העיר 10,052 תושבים.

== היסטוריה ==
במסמך משנת 885 עד 896 נקרא היישוב "תורהם", משכנו של תור, אל הרעם. ויקינגים שהתגוררו בדורסטאד (כיום Wijk bij Duurstede), כינו את המקום Thorhem מכיוון שלכאורה סגדו שם לאל הרעם. ואכן, חפירות ארכאולוגיות בנחל באחוזת Hoog Moersbergen, מצפון לדורן, מוכיחות שהיה שם אתר קורבנות פגאני.

היישוב תורהם היה שייך אז לחווה של וילה תורהם. בסביבות שנת 1200 חווה זו הייתה ברשותו של פרובסט של הבישוף של אוטרכט. הוא או אחד ממשיכי דרכו בנה טירה במאה ה-14, כיום אחוזת דורן, וכנסייה בשם מרטנסקרק ("כנסיית מרטין הקדוש") בסביבות שנת 1200. הכנסייה הורחבה במאה ה-15. היא נפלה לידיים פרוטסטנטיות בסביבות 1585 והיא עדיין בשימוש ככנסייה פרוטסטנטית. טירה נוספת, Kasteel Moersbergen, הוזכרה לראשונה בשנת 1435 ושונתה מספר פעמים מאז המאה ה-17.

האחוזה מסביב לבית דורן הייתה כה גדולה עד שלא היה מקום להרחבה של העיר. רק לאחר 1874, כשהאחוזה פוצלה, היה מקום לצמיחת העיר. לאחר מלחמת העולם השנייה, העיר גדלה במידה ניכרת.

דורן היא גם בסיס מרכזי עבור הנחתים ההולנדיים המלכותיים. Arboretum Von Gimborn, אחד מאתרי הגנים הבוטניים של אוניברסיטת אוטרכט, נמצא ליד העיירה.

דורן הייתה רשות מקומית עצמאית עד 1 בינואר 2006. מאז, היא העיירה העיקרית באוטרכטסה הובלרוך. יש גם מועדון כדורגל, Dev Doorn.

== תושבים מפורסמים ==
הקיסר הגרמני האחרון, וילהלם השני, התגורר באחוזת דורן שבמרכז העיירה לאחר שהודח ב-1918. הוא נפטר בדורן ב-1941.

הסופר ההולנדי סימון וסטדייק חי בדורן חלק גדול מחייו (בין 1939 ל-1971, למעט כמה מרווחים קצרים). ניתן לזהות היטב את הסביבה של דורן בתיאורי הנוף ברבים מהרומנים שלו.

מארטן מארטנס, סופר הולנדי שכתב באנגלית, בנה טירה קטנה בדורן: Zonheuvel ("גבעת השמש", הסתיימה ב-1903). נכון לעכשיו הטירה נקראת Maarten Maartenshuis והיא חלק מהמלון ומרכז הכנסים Zonheuvel.

== קישורים חיצוניים ==

* [http://www.gemeenteutrechtseheuvelrug.nl/ האתר הרשמי של עיריית Utrechtse Heuvelrug (בהולנדית)]
* [http://www.plattegronden.nl/utrechtseheuvelrug/ מפּה]
* [http://reliwiki.nl/index.php?title=Doorn,_Kerkplein_2_-_Maartenskerk על מרטנסקרק (בהולנדית)]
* [http://www.devdoorn.nl/ מועדון הכדורגל DEV Doorn (בהולנדית)]

קטגוריה:הולנד: ערים
קטגוריה:אוטרכט (מחוז)
וולה (ורשה)

וולה (בפולנית: Wola) הוא רובע במערב העיר ורשה שבפולין.

==היסטוריה==
הרובע היה במקור כפר שנקרא "ויילקה וולה" אשר שולב לתחומי העיר ורשה בשנת 1916. בעוד שבתחילה היה וולה אזור תעשייה, הוא הפך בהמשך להיות בעיקר אזור מסחר ושכונות מגורים. ב-1944 נרצחו ברובע כ-50 אלף אזרחים פולנים, במסגרת מה שנודע בשם טבח וולה. נכון ל-2017 גרו באזור וולה 138,508 תושבים בשטח שגודלו 19.26 קמ"ר. רוב המוזיאונים של ורשה ממוקמים בו (בהם מוזיאון מרד ורשה), וכן בתי קברות רבים, בהם בית הקברות פובונזקי אשר הוא אחד מבתי הקברות הנודעים ביותר בפולין.

==גלריית תמונות==
<gallery widths="250px">
Sala_Małego_Powstańca_MPW_04.JPG|מוזיאון מרד ורשה
Warsaw_Spire,_Poland_22_June_2016.jpg|גורד השחקים "Warsaw Spire" 
Rondo_ONZ_w_Warszawie_2020a.jpg|בניינים ישנים וחדשים בכיכר ONZ
</gallery>

==קישורים חיצוניים==

* 

קטגוריה:ורשה: רבעים
SloMo

"SloMo" (בעברית: "הילוך איטי") הוא סינגל שהוקלט על ידי הזמרת הספרדייה צ'אנל. הוא זכה בקדם הספרדי לאירוויזיון 2022, והגיע בגמר האירוויזיון במקום השלישי.

== לפני האירוויזיון ==
ב-10 בדצמבר 2021 חשפה רשות השידור הספרדית את רשימת האמנים שישתתפו במהדורה הראשונה של הבנידורם פסט, הקדם הספרדי לאירוויזיון 2022. ב-21 בדצמבר פורסמו שיריהם לתחרות, ביניהם "SloMo".<ref name="contestants"></ref><ref></ref> ב-24 בדצמבר השירים יצאו לאור לשירותי הסטרימינג באופן רשמי.ב-26 בינואר 2022 ביצעה צ'אנל את השיר בחצי הגמר הראשון של הקדם. היא הגיעה למקום הראשון עם 110 נקודות, והעפילה לשלב הגמר. היא שובצה רביעית בסדר ההופעות שלו, לפני ריגוברטה בנדיני ואחרי וארי בראבה.<ref></ref> עם תום ספירת הקולות ניצחה צ'אנל בקדם בהפרש של חמש נקודות מהמקום השני.

במקור, השיר לא היה מבוצע על ידי שאנל, אלא על ידי הזמרת אנה גרה אך האחרונה דחתה את ההצעה לבצע אותו.<ref></ref><ref></ref>

== באירוויזיון ==
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022.<ref></ref> על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר.<ref name="Rules"></ref> כיוון שספרד חברה בחמש המדינות הגדולות, היא העפילה לגמר אוטומטית. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות, כך ששירים דומים לא ישובצו בסמוך זה לזה. ספרד הופיעה עשירית, לפני הולנד ואחרי איטליה. ב-14 במאי ביצעה צ'אנל את "SloMo" בגמר התחרות. היא הגיעה למקום השלישי עם 459 נקודות (231 מהשופטים ו-228 מהקהל).

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! ספרד (PROMUSICAE)
| פלטינה
| 60,000
|}

==קישורים חיצוניים==

== הערות שוליים ==

קטגוריה:שירי 2022
קטגוריה:סינגלים מ-2021
קטגוריה:שירי אירוויזיון 2022
קטגוריה:שירי ספרד באירוויזיון
קטגוריה:שירים באנגלית
קטגוריה:שירים בספרדית
קטגוריה:שירים המעורבים במחלוקות הקשורות לפלגיאט
קטגוריה:סינגלים שהגיעו למקום הראשון בספרד
קטגוריה:סינגלים בהוצאת BMG רייטס מנג'מנט
סולביי קריי

סולביי קריי (בנורווגית: Solveig Krey; נולדה ב-20 במרץ 1963) היא קומודור בצי המלכותי הנורווגי אשר מילאה תפקידים בכירים, והייתה האשה הראשונה בהיסטוריה שפיקדה על צוללת צבאית.

==ביוגרפיה==
קריי נולדה ב-20 במרץ 1963 ולמדה באקדמיה הימית המלכותית של נורווגיה. ב-11 בספטמבר 1995 קיבלה את הפיקוד על הצוללת "קובן" (Kobben) והפכה בכך לאשה הראשונה בהיסטוריה שפיקדה על צוללת. בהמשך הועברה לפקד על הצוללת "אורד" (Uredd). היא שרתה בחיל המשלוח הנורווגי באפגניסטן, כנציגת הצי הנורווגי בבסיס הצי הצרפתי בטולון, ובהמשך כמפקדת כוח הצוללות של הצי המלכותי הנורווגי.

כיום היא משמשת כראש מטה המבצעים של הצבא. בספטמבר 2020 הגישה מועמדות לתפקיד מפקדת הצי המלכותי.

==הערות שוליים==

קטגוריה:אנשי צבא נורווגים
קטגוריה:צוללנים
קטגוריה:נורווגיות שנולדו ב-1963
קטגוריה:נורווגים שנולדו ב-1963
מטה גרטלנד

מטה גרטלנד (בנורווגית: Mette Grøtteland; נולדה ב-1969) היא קפטן בחיל האוויר המלכותי הנורווגי והאשה הראשונה בנורווגיה שהפכה לטייסת קרבית.

==ביוגרפיה==
גרטלנד נולדה בסנדס ב-1969, וב-1991 התגייסה לחיל האוויר המלכותי הנורווגי. היא עברה הכשרה בארצות הברית, חזרה לנורווגיה ב-3 במרץ 1992 והפכה לטייסת הקרב הראשונה בהיסטוריה הנורווגית. היא שובצה בתחילה בטייסת 332 והטיסה מטוסי נורת'רופ F-5 וג'נרל דיינמיקס F-16 פייטינג פלקון. בתחילת 1993 היא הועברה לטייסת 331. בשנת 2006 עברה הסבה מקצועית והחלה להטיס מסוקים והועברה לטייסת המסוקים 330. היא אחת משלוש טייסות המסוקים היחידות בנורווגיה.

==קישורים חיצוניים==
* 
* 

קטגוריה:אנשי צבא נורווגים
קטגוריה:טייסים צבאיים
קטגוריה:טייסות (נשים)
קטגוריה:צבא: נשים
קטגוריה:נורווגיות שנולדו ב-1969
מיסה מצושימה

מיסה מצושימה (ביפנית: 松島美紗; נולדה ב-1991) היא קפטן בחיל האוויר היפני והטייסת הקרבית הראשונה ביפן.

==ביוגרפיה==
מצושימה נולדה ב-1991 בעיר יוקוהמה. בהשראת הסרט "אהבה בשחקים", היא החליטה שהיא רוצה להיות טייסת קרבית. היא החלה ללמוד טיסה באקדמיה להגנה לאומית של יפן במרץ 2014. ב-2016 היא קיבלה את רישיון הטיס שלה. היא שימשה בתחילה כטייסת תובלה והצלה, אולם זמן קצר לאחר מכן החלה לעבור אימונים כטייסת קרבית לאחר שמסלול זה נפתח בפני נשים. ב-23 באוגוסט 2018 היא הוסמכה כטייסת הקרבית הראשונה בתולדות יפן. היא משובצת בטייסת הקרב הטקטית ה-305 של הכנף האווירית החמישית ומטיסה מטוס מיצובישי F-15J.

==קישורים חיצוניים==

==הערות שוליים==

קטגוריה:אנשי צבא יפנים
קטגוריה:טייסות (נשים)
קטגוריה:טייסים
קטגוריה:נשים יפניות
קטגוריה:ילידות 1991
קטגוריה:יפנים שנולדו ב-1991
סתם שני אנשים

"סתם שני אנשים" הוא סינגל של הזמרת הישראלית רוני דלומי, שיצא לאור ב-4 בפברואר 2013. זהו השיר השלישי מתוך אלבומה השני "תחזיקו".

== רקע וכתיבה ==
השיר נכתב בידי נועם חורב, הולחן בידי דנה ברגר, והופק על ידי איתמר מאירי ואיתן רז. השיר מתאר מערכת יחסים בין גבר לאשה, העומדת לקראת פירוק. הדוברת בשיר מספרת על פחדה שבעוד חודש היא ובן זוגה כבר יהיו "סתם שני אנשים".

== וידאו קליפ ==
הווידאו קליפ של השיר בוים בידי אלעד וייסמן ופורסם בערוץ היוטיוב של דלומי ב-29 באפריל 2013. נכון ל-2021 הקליפ עומד על יותר מ-3.6 מיליון צפיות.

== ביקורת ==
מבקר המוזיקה יוסי חרסונסקי סקר לשיר ביקורת מעורבת, והעניק לו ציון של שלושה וחצי כוכבי זהב מתוך חמישה.

== מיקומי שיא ==

== הערות שוליים ==

קטגוריה:שירי 2013
קטגוריה:סינגלים מ-2013
קטגוריה:שירי רוני דלומי
קטגוריה:שירים בעברית
קטגוריה:שירים שנכתבו על ידי נעם חורב
קטגוריה:שירים על כאב לב
קטגוריה:שירים על פרידה
נמל איזמיר

נמל איזמיר (בטורקית: İzmir Limanı), המכונה גם נמל אלסנקאק, הוא נמל ימי באיזמיר, טורקיה ומשמש למשא ונוסעים. הוא ממוקם במפרץ איזמיר<ref></ref>.

הנמל הוא השביעי בגודלו במדינה במונחי נפח מכולות והשלושה עשר במונחים של נפח מטען. <ref></ref><ref></ref>
== היסטוריה ==
איזמיר הייתה נמל חשוב של האימפריה העות'מאנית, והרציף הראשון בנמלה נבנה ב-1869. הנמל המודרני נבנה בין השנים 1955 ו-1959<ref name="ozellestirme"></ref><ref></ref>.

המפעיל הראשון שלו היה חברת הרכבות הלאומית של הרפובליקה הטורקית. בשנת 1960 הוא נרכש על ידי DenizBank (בנק בבעלות המדינה האחראי על עסקים ימיים). ב-1 בינואר 1989 הוא הועבר בחזרה לחברת הרכבות הלאומית של הרפובליקה הטורקית<ref></ref>.

ב-2007 הופרט הנמל, אבל בגלל סיבות משפטיות הופסקה ההפרטה. בשנת 2018 נכללה תשתית הנמל בקרן העושר של טורקיה<ref></ref>.

== פרטים טכניים ==
שטח הקרקע הכולל של הנמל הוא <ref name="ozellestirme"> </ref>. אורך המזח הכולל הוא . באורך זה המזח משמש ל-18 ספינות. העומק הממוצע הוא <ref>[http://www.imo.org.tr/resimler/ekutuphane/pdf/17299_52_54.pdf Chamber of Civil Engineers page ]</ref>.

== תפוסה ==
על פי נתוני 2018, מספר כלי השיט הימיים שביקרו בנמל היה 2,047. גודל המסחר הכולל באותה שנה היה 9 מיליון טון.

==קישורים חיצוניים==

== הערות שוליים ==

קטגוריה:טורקיה: תחבורה
קטגוריה:הים התיכון: נמלים
קטגוריה:אירופה: נמלים
קטגוריה:איזמיר
קטגוריה:איזמיר: מבנים
סאו קייטנו דו סול

סאו קייטנו דו סול (בפורטוגזית: São Caetano do Sul) היא עיר מדינת סאו פאולו שבברזיל. העיר ממוקמת במטרופולין של סאו פאולו.

בעיר עצמה התגוררו ב־2020 כ-162 אלף תושבים.

== היסטוריה ==
המתיישבים הראשונים הגיעו לאזור ב-1533. במהלך המאה ה-17 קבוצת בנדיקטינים הקימה באזור חווה. הם הקימו במקום כנסייה והאזור נקרה "חוות סאו קאאטנו". בשנת 1833 לאזור הגיע מסילת ברזל. בשנת 1877 חלקות אדמה באזור חולקו למתיישבים מאיטליה ובאזור הוקם יישוב. בשנת 1948 נערך משאל עם בהקשר להקמת עיר עצמאית והעיר הוקמה רשמית בשנת 1953.

העיר נמצאת באזור אקלים סובטרופי גשום.

העיר מהוו החלק של אזור תעשייתי גדול שכולל מספר ערי הסביבה. בין היתר החל משנת 1949 בעיר פועל מפעל Brazinca לייצור חלקי מכוניות. בשנת 1964 בו נבנתה מכונית מדגם Brasinca Uirapuru אך פס הייצו רנסגר מחוסר כלכליות. בעיר ממוקם מטה ג'נרל מוטורס של ברזיל. בנוסף לכך בעיר ממוקמות משרדים של מספר מוסדות פיננסים ומטה של רשת Casas Bahia מהגדולות במדינה.

בעיר פועלות מספר מוסדות להשכלה גבוהה.

קבוצת כדורגל של העיר "סאו קייטנו" שיחקה בעבר בליגת העל של ברזיל.

== קישורים חיצוניים ==

* 
* 

קטגוריה:מדינת סאו פאולו: ערים
קטגוריה:יישובים שהוקמו ב-1877
ירגזי טאיוואני

ירגזי טאיוואני (שם מדעי: Machlolophus holsti) הוא מין ציפור שיר קטנה ממשפחת הירגזיים. הירגזי הטאיוואני הוא עוף קטן וצבעוני האנדמי ליערות ממוזגים בהרים במרכז טאיוואן.

== מאפיינים ==
ממוזער
הירגזי הטאיוואני הוא עוף קטן וצבעוני; אורכו 13 ס"מ.<ref></ref> גבו, עורפו וציצתו המשולשת שחורים עם ברק כחלחל, קצה הציצה לבנבן, גחונו ופניו צהובים בוהקים, תת־השת לבן, ואברותיו כחולות כהות.<ref name=":2" /> שולי הסוככות לבנבנים וקשתית העין שחורה.<ref name=":3"></ref> ההבדלים העיקריים בין הזכר והנקבה הוא עוצמת הצבע בגחון וגודל הציצה. נוסף על כך, לזכר כתם שחור בין הרגליים. אצל הפרטים הצעירים, הציצה והגב כחולים אפרפרים והגחון לבנבן. המקור שחור וכף הרגל כחלחלה. השיר מורכב משריקות רמות, והוא משמיע מספר קריאות, בהן זו המזכירה ציוץ, ואחת הנשמעת כ–"דִיֵיר" מאונפף.<ref></ref><ref name=":0"></ref><ref name=":2"></ref>

הירגזי הטאיוואני לרוב נצפה לבד או בזוגות, והוא יוצר להקות מעורבות מינים לעיתים קרובות. הירגזי ניזון מחרקים קטנים, זרעים ופירות. עונת הרבייה חלה מאפריל עד יוני. הם בונים קנים בחללים בעצים גדולים; החור יכול להיות בגובה של יותר משבעה מטרים מהקרקע. הקן בנוי מחומרים צמחיים כמו עלים, שורשים, דשא וטחב. הנקבה מטילה 3–5 ביצים לבנות עם כתמים חומים. הירגזי גם משתמש בתיבות קינון. הנקבות דוגרות על הביצים, והזכרים מספקים מזון לנקבות בקן.<ref name=":0" />

== בית גידול ותפוצה ==
הירגזי הטאיוואני אנדמי להרים של מרכז טאיוואן, בגבהים של 700–2,500 מעל פני הים. הוא חי ביערות ממוזגים.<ref name=":4" /> לרוב הוא חי ביערות של עצים בעלי פרחים, אבל לעיתים גם ביערות מחטניים.<ref name=":3" /> לירגזי הטאיוואני טווח תפוצה (16,800 קמ"ר) ואוכלוסייה קטנים יחסית לפי הערכות, והיא מצטמצמת, ככל הנראה בשל ציד לסחר בציפורים. עם זאת, חלקים נרחבים מתפוצת המין נמצאים בשטחים מוגנים. על כן הירגזי הטאיוואני מוגדר כמין קרוב לסיכון.<ref name=":4"></ref>

== טקסונומיה ==
הירגזי הטאיוואני תואר לראשונה על ידי הנרי סיבום בשנת 1894. נחשב בעבר למין בסוג ירגזי, אך מחקר משנת 2013 הראה שהמינים המזרח-אסיתיים בסוג ירגזי יוצרים קלייד עצמאי והמליץ לפצלם לסוג מכלולופוס,<ref name=":1"></ref> כפי שביצעו גופים אחדים, בהם IUCN{{כ}},<ref>[https://www.iucnredlist.org/species/22711939/94313030 ירגזי טאיוואני], באתר הרשימה האדומה של IUCN</ref> ואיגוד האורניתולוגים הבינלאומי (IOU, לשעבר IOC) .<ref></ref> לעומתם, ITIS עדיין מציג את המין בסוג ירגזי.<ref>[https://www.itis.gov/servlet/SingleRpt/SingleRpt?search_topic=TSN&search_value=561861#null ירגזי טאיוואני], באתר ITIS</ref>

העץ הפילוגנטי של הסוג מכלולופוס ע"פ יוהנסון ואחרים (2013):<ref name=":1" />

== קישורים חיצוניים ==

* מפת תחום תפוצה והקלטות של [https://xeno-canto.org/species/Machlolophus-holsti ירגזי טאיוואני] באתר Xeno-canto 
== הערות שוליים ==

קטגוריה:טקסונים שתוארו בידי הנרי סיבוהם
קטגוריה:טאיוואן: עופות
קטגוריה:ירגזיים
קטגוריה:בעלי חיים שתוארו ב-1894
אלש מאתיו

אלש מאתיו (בצ'כית: Aleš Matějů; נולד ב-3 ביוני 1996 בפריברם שבצכ'יה) הוא כדורגלן צ'כי המשחק בעמדת המגן הימני בנבחרת צ'כיה ובקבוצת ספציה ההאיטלקית.

== קריירת מועדונים ==
=== פריברם ===
ב-30 באוגוסט 2014 ערך מאתיו את הופעת הבכורה שלו בפריברם מליגת העל הצ'כית, בהפסד 3-2 לבוהמיאנס 1905. בסף הכל ערך 15 הופעות ליגה במועדון, בהן הבקיע שער אחד.

=== ויקטוריה פלזן ===
בשנת 2015 חתם מאתיו בוויקטוריה פלזן מליגת העל הצ'כית. הוא ערך 17 הופעות ליגה בעונת , ועזר לקבוצתו לזכות באליפות צ'כיה ובסופר קאפ הצ'כי. בעונת ערך 18 הופעות ליגה נוספות.

=== ברייטון אנד הוב אלביון ===
ב-4 באוגוסט 2017 חתם מאתיו על חוזה לשלוש עונות בברייטון אנד הוב אלביון מהפרמייר ליג.

=== ברשה ===
בעונת הושאל מאתיו לברשה מהסרייה ב', ועזר לה לסיים במקום הראשון בליגה ולהעפיל לסרייה א'. בתום העונה חתם על חוזה קבוע במועדון. ב-1 בינואר 2022 הסתיים חוזהו במועדון בהסכמה הדדית.

== קריירה בינלאומית ==
ב-7 באוקטובר 2020 ערך מאתיו את הופעת הבכורה שלו בנבחרת צ'כיה, בניצחון 2-1 על נבחרת קפריסין במשחק ידידות. הוא היה חלק מסגל הנבחרת בטורניר יורו 2020 בשנת 2021.

== תארים ==
;ויקטוריה פלזן
* אליפות צ'כיה (1): 2015/2016
* הסופר קאפ הצ'כי (1): 2015/2016

== קישורים חיצוניים ==

== הערות שוליים ==

קטגוריה:כדורגלנים צ'כים
קטגוריה:מגני כדורגל צ'כים
קטגוריה:כדורגלני ויקטוריה פילזן
קטגוריה:כדורגלני ברייטון אנד הוב אלביון
קטגוריה:כדורגלני ברשה
קטגוריה:כדורגלני ונציה
קטגוריה:כדורגלני פלרמו
קטגוריה:כדורגלני ספציה
קטגוריה:כדורגלני נבחרת צ'כיה
קטגוריה:כדורגלני יורו 2020
קטגוריה:ספורטאים צ'כים באנגליה
קטגוריה:ספורטאים צ'כים באיטליה
קטגוריה:צ'כים שנולדו ב-1996
ידיעות ירושלים

ידיעות ירושלים היה עיתון יומי אשר הוצא לאור ביוזמה משותפת לכל עיתוני המדינה לטובת אוכלוסיית קוראי העברית של העיר ירושלים בימים של טרם הקמת המדינה. יוזמה זו שנמשכה כחודש וחצי בלבד תוארה על ידי עיתונאים שונים כימות המשיח, וכן כתופעה יוצאת דופן בנוף העיתונות הישראלית והעולמית.

היוזמה נולדה בחודש מרץ 1948, בעקבות המצור, ניתוקה של ירושלים משאר חלקי הארץ, וכישלון שיטת השיירות. העיתונים היומיים חדלו להגיע מתל אביב אל מנוייהם הירושלמים. כתוצאה מכך חששו מנהלי סניפי העיתונים בירושלים שהמנויים יתחילו לרכוש עיתונים מסחריים, ולא ישמרו אמונים לעיתונות האידאולוגית.

ביוזמה השתתפו העיתונים: דבר, הארץ, הבקר, המשקיף, הצפה, ועל המשמר. כעורך התמנה יצחק בן-דור מעיתון דבר וכעורך חדשות התמנה אביעזר גולדשטיין מעיתון המשקיף. ידיעות מהמערכה הצבאית הביא הכתב צבאי וקריין קול ישראל, עזריה רפופורט. הכתב העירוני שבאחריותו להביא ידיעות מהנעשה בעיר ירושלים, היה עיתונאי הצופה יונה כהן.

==הערות שוליים==

קטגוריה:ישראל: עיתונים
קטגוריה:עיתונות בעברית
קטגוריה:עיתונות בעברית ביישוב
גטו אוראדיה

מפת גטאות אוראדיה
גטו אוראדיה היה אחד הגטאות שהקימו הנאצים ועוזריהם לשם כליאת יהודי אירופה במהלך מלחמת העולם השנייה והשואה. הוא הוקם בעיר אוראדיה במחוז ביהור, טרנסילבניה, כיום חלק מרומניה, מחוז שהיה חלק ממחוז ביהאר בממלכת הונגריה עקב תכתיב וינה מ-1940 שהעניק את צפון טרנסילבניה להונגריה עד סוף 1944. הגטו היה פעיל באביב 1944, לאחר מבצע מרגרטה.

== היסטוריה ==
גטו אוראדיה היה השני בגודלו בהונגריה אחרי גטו בודפשט. היו בעיר שני גטאות. הראשון, ליהודי אוראדיה, מנה 27,000 תושבים, ושכן ליד בית הכנסת האורתודוקסי והכיכר הגדולה. השני הכיל כמעט 8,000 יהודים מיישובים כפריים רבים של המחוזות הבאים: אלשד, ברטיואויפאלו, ביהרקרשטס (Biharkeresztes), קפה (Cefa), דרצ'קה, מרגיטה, אוראדיה, סאקואני, סלרד (Sălard), סלונטה (Salonta), סארטודבארי (Sárrétudvari) וואליה לואי מיהאי (Valea Lui Mihai). יהודים רבים מקהילות אלו נכלאו בחצר העצים מזי (Mezay).

יהודי אוראדיה, שהיוו 30% מאוכלוסיית העיר, נדחסו בשטח שהספיק ל-7% מתושבי העיר. בחדר אחד שוכנו 14–15 יהודים. כמו בגטאות אחרים, גטו אורדיאה סבל ממחסור במזון ומים. הרשויות המקומיות האנטישמיות קטעו את זרימת החשמל והמים לגטו לעיתים קרובות. הז'נדרמים, בפיקודו של לוטננט-קולונל ינו פטרפי (Jenő Péterffy) חיפשו חפצי ערך במפקדה ליד הגטו במבשלת דרהר. המינהל הפנימי התקיים על ידי היודנראט בראשות שנדור לייטנר, מנהיג הקהילה היהודית האורתודוקסית המקומית. באביב 1944 פונה הגטו בתשעה טרנספורטים, שני הראשונים מחצר העצים והשאר מהעיר: ב-23 במאי (3,110 מגורשים), ב-25 במאי (3,148), ב-28 במאי (3,227), ב-29 במאי (3,166), ב-30 במאי (3,187), ב-1 ביוני (3,059), ב-3 ביוני (2,972), ב-5 ביוני (2,527), ב-27 ביוני (2,819). גורשו 6,258 יהודים מהגטו השני ו-20,957 מהגטו הראשון. בסך הכל נשלחו למחנה אושוויץ 27,215 יהודים מגטו אוראדיה.<ref>[http://www.yadvashem.org/yv/en/exhibitions/wiesel/holocaust_in_northern_transylvania.pdf "The Holocaust in Northern Transylvania"] at the Yad Vashem site; accessed October 26, 2013</ref>

הטרנספורט של 27 ביוני כלל יהודים מהחלק של מחוז ביהאר שנשאר בהונגריה בעקבות הסכם טריאנון. יהודים מקהילות קטנות מדרום לדברצן ומדרום-מזרח לדברצן, כמו דרסק וקוניאר, הובאו לאוראדיה ב-16–17 ביוני.<ref>Braham, p.146</ref> הגטו היה במקור חלק מהמחוז הצבאי של קלוז'-נאפוקה,<ref>Braham, p.129</ref> אך הועבר למחוז דברצן בתקופה שבה התגוררה בו קבוצת מגורשים אחרונה זו.<ref>Braham, p.145</ref>

== לקריאה נוספת==
* רנדולף ל. בראהם, הפוליטיקה של רצח עם: השואה בהונגריה. הוצאת אוניברסיטת ויין סטייט, 2000, 
* 

== קישורים חיצוניים ==
* 

==הערות שוליים==

אוראדיה
קטגוריה:אוראדיה
Off the Wall (שיר של מייקל ג'קסון)

Off the Wall הוא שיר של הזמר מייקל ג'קסון שיצא באלבום בעל אותו השם בשנת 1979. השיר נכתב על ידי רוד טמפרטון והופק בידי קווינסי ג'ונס. הוא יצא כסינגל השלישי מתוך האלבום והגיע לעשייריה הראשונה במצעד הבליבורד הוט 100 ובמצעד הסינגלים הבריטי.

השיר הוצע במקור לקארן קרפנטר, בעת שעבדה על אלבום הבכורה שלה כסולנית, אך היא דחתה את ההצעה.

==ביצועים בהופעות==
האלבום "Off the Wall" יצא לאור בהפסקה שבין החלק הראשון והחלק השני של מסע ההופעות "Destiny" של להקת הג'קסונים. לאחר יציאת האלבום עודכנה רשימת השירים במופע והשיר נוסף לרשימה. הלהקה כללה את השיר גם בשני סיבובי ההופעות הבאים: "Triumph" (1981) ו-"Victory" (1984). בסיבוב ההופעות "Bad", סיבוב הופעות הסולו הראשון של מייקל, נכלל השיר בחלק הראשון של הסיבוב. בסיבוב ההופעות "HIStory" נכלל השיר כחלק ממחרוזת שירים מתוך האלבום יחד עם "Rock with You" ו-"Don't Stop 'til You Get Enough".

== מיקומי שיא ==

==קישורים חיצוניים==

==הערות שוליים==

קטגוריה:שירי מייקל ג'קסון
אלפא דיונקו

אלפא רישאר דיונקו (בצרפתית: Alpha Richard Dionkou; נולד ב-10 באוקטובר 2001 בסינדונה שבסנגל) הוא כדורגלן סנגלי המשחק בעמדת המגן הימני בקבוצת א.א.ק. לרנקה מהליגת העל הקפריסאית, בהשאלה מגרנדה.

== קריירת מועדונים ==
דיונקו גדל במחלקות הנוער של מיורקה ושל מנצ'סטר סיטי, ובשנת 2021 עבר לגרנדה, והושאל ישירות לסן פרננדו מהפרימרה דיויסיון RFEF למשך עונה אחת.

ב-31 בינואר 2022 הסתיימה השאלתו לסן פרננדו, והוא הושאל לברצלונה אתלטיק, קבוצת המילואים של ברצלונה. ב-1 בספטמבר 2023 הושאל לא.א.ק. לרנקה.

== קריירה בינלאומית ==
דיונקו היה חלק מסגל נבחרת סנגל עד גיל 20 בטורניר גביע העולם בכדורגל עד גיל 20 בשנת .

== קישורים חיצוניים ==

קטגוריה:כדורגלנים סנגלים
קטגוריה:מגני כדורגל סנגלים
קטגוריה:כדורגלני גרנדה
קטגוריה:כדורגלני ברצלונה אתלטיק
קטגוריה:כדורגלני א.א.ק. לרנקה
קטגוריה:סנגלים שנולדו ב-2001
חזית התחייה הלאומית

חזית התחייה הלאומית (ברומנית: Frontul Renașterii Naționale) הייתה מפלגה רומנית, שנוסדה ביום 16 בדצמבר 1938 על ידי קרול השני, מלך רומניה, במטרה שתחליף את כל המפלגות הרומניות ותהיה מפלגה יחידה ברומניה.

בצו-חוק מספר 4,321 מיום 15 בדצמבר 1938, נקבע בסעיף מספר 1 שחזית התחייה הלאומית היא הארגון הפוליטי היחיד במדינה ובסעיף מספר 7 נקבע שכל פעילות פוליטית אחרת תיחשב בלתי חוקית ופעיליה ייענשו.

חוקת רומניה 1938 אושרה ב-20 בפברואר 1938 על ידי מועצת השרים של רומניה, והועמדה לאישור במשאל עם ב-24 בפברואר 1938. במשאל העם הצביעו בעד 4,297,221 ונגד 5,843. אישור חוקת 1938 ביטל את חוקת רומניה 1923 ושינה את המשטר ברומניה ממונרכיה חוקתית עם משטר רב מפלגתי, לדיקטטורה מלכותית וביטול כל המפלגות, פרט למפלגה שהקים המלך. החוקה פורסמה ונכנסה לתוקף ב-27 בפברואר 1938.

מפלגת חזית התחייה הלאומית הייתה המפלגה המונופוליסטית הראשונה בהיסטוריה של רומניה והיו לה אפיונים פשיסטיים, דומים למשטר של איטליה הפשיסטית.

מנהיגי מפלגת חזית התחייה הלאומית לבושים מדים ומצביעי במועל יד

במאי 1939 שונה גם חוק הבחירות, זכות הבחירה הותנתה בגיל מעל 30, האזרחים חולקו לקבוצות לפי עיסוקם ועוד. לאחר בחירות יוני 1939, בהם זכתה המפלגה היחידה, היא שינתה את שמה ל"מפלגת האומה" וחבריה חויבו ללבוש מדים.

ב-22 ביוני 1940 שונה שם המפלגה ל-Partidul Națiunii (מפלגת האומה)

==קישורים חיצוניים==

==הערות שוליים==

קטגוריה:רומניה: מפלגות
קטגוריה:רומניה: מפלגות שמרניות
תהילים קמ"ג

תהילים קמ"ג הוא המזמור ה-143 בספר תהילים ומיוחס לדוד המלך. קריאת הפרק הומלצה בספרי הסגולות כסגולה לחולי הזרוע.<ref></ref>

== תוכן המזמור ==

מזמור קמ"ג מורכב משנים עשר פסוקים ומחולק לשני חלקים:

=== א'-ו' ===

המזמור נפתח בבקשת המשורר מאלוהים לשמיעת תפילתו: "מִזְמוֹר לְדָוִד ה' שְׁמַע תְּפִלָּתִי הַאֲזִינָה אֶל תַּחֲנוּנַי בֶּאֱמֻנָתְךָ עֲנֵנִי בְּצִדְקָתֶךָ" (א'), ומתאר את קשייו: "כִּי רָדַף אוֹיֵב נַפְשִׁי דִּכָּא לָאָרֶץ חַיָּתִי" (ג').

לאחר מכן מתאר המשורר את הרגשתו בזמן תפילתו לאלוהים: "וַתִּתְעַטֵּף עָלַי רוּחִי בְּתוֹכִי יִשְׁתּוֹמֵם לִבִּי" (ד'), ומודיע כי הוא זוכר את ההצלות שעשה לו אלוהים בעבר וכי הוא הוגה בפועלו: "זָכַרְתִּי יָמִים מִקֶּדֶם הָגִיתִי בְכָל פָּעֳלֶךָ בְּמַעֲשֵׂה יָדֶיךָ אֲשׂוֹחֵחַ" (ה'), ובעקבות זאת הוא מבקש ממנו כעת: "פֵּרַשְׂתִּי יָדַי אֵלֶיךָ נַפְשִׁי כְּאֶרֶץ עֲיֵפָה לְךָ" (ו').

=== ז'-י"ב ===

את החלק השני של המזמור המשורר פותח כמקודם בבקשה מאלוהיו שישמע לתפילתו: "מַהֵר עֲנֵנִי ה' כָּלְתָה רוּחִי אַל תַּסְתֵּר פָּנֶיךָ מִמֶּנִּי וְנִמְשַׁלְתִּי עִם יֹרְדֵי בוֹר" (ז'), ומבקש ממנו שיציל אותו "הַצִּילֵנִי מֵאֹיְבַי ה' אֵלֶיךָ כִסִּתִי" (ט').
המשורר מבקש מאלוהים שילמד אותו לעשות את רצונו: "לַמְּדֵנִי לַעֲשׂוֹת רְצוֹנֶךָ כִּי אַתָּה אֱלוֹהָי רוּחֲךָ טוֹבָה תַּנְחֵנִי בְּאֶרֶץ מִישׁוֹר" (י') וישאיר אותו בחיים.

המזמור נחתם בבקשה לאבד את שונאי המשורר: "וּבְחַסְדְּךָ תַּצְמִית אֹיְבָי וְהַאֲבַדְתָּ כׇּל צֹרְרֵי נַפְשִׁי כִּי אֲנִי עַבְדֶּךָ" (י"ב).

== בתרבות ==
למזמור מספר לחנים מסורתיים. בין השאר קיים לחן של יהדות תימן ויהדות בבל.

== קישורים חיצוניים ==

* [https://www.youtube.com/watch?v=8FMWPgPj80U שיעור מפי חגי בן ארצי] באתר יוטיוב
* 

== הערות שוליים ==

ל"ב
נתנאל חיים פאפע

הרב נתנאל חיים פאפע (ה'תקצ"ד - כ"ח כסלו תרס"ו) היה רב ליטאי, מחבר ספרים.

==ביוגרפיה==
הרב נתנאל חיים פאפע נולד באנטיפליא בתקצ"ד לרבי משה נחמן ולפראדיל, בצעירותו למד אצל רב העיר הרב משה צבי רבינוביץ', בהגיע לפרקו נשא את חנה שושא.

באנטיפליא היה מוסר שיעור יומי בגמרא ושיעור שבועי במקרא, שימש גם כשד"ר לכולל הוראדנא בירושלים.

בשנת תרנ"א עלה לירושלים יחד עם אשתו בנו ישראל יצחק ובתו.

==חיבוריו==
פאפע הדפיס חלק מחיבוריו בחייו, נינו הרב ישראל שחור אב בית דין בחיפה ובתל אביב ודיין בבית דין הגדול ההדיר את כתביו.
* דבר ישועה, פירוש למגילת אסתר, ירושלים תרנ"ב, ושוב בירושלים תשס"ט.
* מגיד מישרים, ביאור להגדה של פסח, ירושלים תר"ס, ושוב ירושלים תשס"ח.
* תפילת ישרים, ביאור לסידור התפילה, נדפס על ידי בנו הרב ישראל יצחק, החיבור שרד עד פסוקי דזמרה.
* דובר ישרים, ביאור לתורה, פאפע כתב את החיבור כסיכומים לשעורים שמסר כך שבספרו ישנם מהדורות שונות, החיבור בשלוש החומשים הראשונים נערך על ידי המחבר עצמו, שני החומשים האחרונים נערכו על ידי בנו הרב יצחק ישראל, החיבור נדפס על ידי נכדו הרב ישראל שחור, שלושה כרכים, ירושלים, הקדמת החיבור אשר הכילה מבוא למהות הספר וכללים בפירוש התורה אבדה.

כמו כן פרסם תשובות הלכתיות בנושאים מגוונים בקובצי המאסף, תורה מציון, ואור תורה.

בכתב ידו קיים פירוש למשניות, תשובות הלכתיות ממנו נדפסו בספרי רבני דורו, הרב יעקב שאול אלישר, והרב שלום הדאיה.

ספריו הודפסו בהסכמת הרב יוסף חיים זוננפלד, הראי"ה קוק, האדר"ת, רבי שמואל סלנט, רבי חיים חזקיהו מדיני, ורבי יעקב שאול אלישר.

==דרכו הפרשנית==
דרכו הפרשנית של פאפע חדשנית וניכרת במיוחד בחיבורו לתורה, להלן מספר נקודות בולטות:
* כפילויות - פעמים רבות ישנם פסוקים אשר לכאורה חוזרים על עצמם. הפרשנים עמדו על קושיות אלו ותירצו כל אחד כדרכו, ופאפע לרוב במקרים כאלה מפרש שבפרשה מסופרים שני סיפורים ועל כן התורה חוזרת על עצמה.
כך בסיפור יציאת מצרים המחבר מעלה את הסתירה על אם עם ישראל יצאו בחצות הלילה או בבוקר. המחבר מיישב בדרך חריגה - לדעתו בני ישראל יצאו בחצות הלילה ושבט לוי והזקנים יצאו בנחת בבוקר.
* סיפור מפוצל - לעיתים מסופרים בתורה שני סיפורים במרחק אחד מהשני, פאפע למד שלעיתים זה סיפור אחד שפוצל לצורך מקומי, או יתרה מכך שני סיפורים שהכתוב ערבב אותם, גישה זו פורסמה מאוחר יותר על ידי הרב אלחנן סמט.

לדוגמה, בתורה מסופר שיעקב בירך את מנשה ואפרים בפרשת ויחי, פאפע לאחר 24 קושיות מבאר שחלק מהסיפור המסופר בפרשת ויחי היה כבר בפרשת ויגש.

==קישורים חיצוניים==
* 
* [http://ravtzair.blogspot.com/2020/01/blog-post_10.html חידושו של הרב סמט שנמצא בכת"ד הדובר מישרים] פשטות המתחדשים, גיליון י טבת תש"פ, עמ' 51 - 65.
* 
* 
* 

==הערות שוליים==

קטגוריה:רבנים בלארוסים
קטגוריה:יהודים הקבורים בהר הזיתים: חלקת הפרושים
קטגוריה:אנשי העלייה הראשונה
קטגוריה:נפטרים ב-1906
מאט לונג

מת'יו קלייטון לונג (באנגלית: Matthew Clayton Long; נולד ב-18 במאי 1980) הוא שחקן אמריקאי. הוא ידוע בעיקר בזכות תפקידו בתור ג'ק מקליסטר בסדרה "ג'ק ובובי" ובזכות תפקידו בתור זיק לאנדון בסדרת הדרמה "מניפסט". 

== ביוגרפיה ==
לונג נולד בווינצ'סטר, קנטקי, לאב סוכן ביטוח ולאם עוזרת הוראה. <ref></ref> יש לו אח אחד קטן, זאק. הוא למד באוניברסיטת ווסטרן קנטקי<ref name="bio"></ref> שם הכיר את אשתו לורה. הוא גם היה חבר באחוות סיגמא אלפא אפסילון. לאחר סיום הלימודים, עבר לונג לניו יורק, שם החל לשחק בתיאטראות שונים.

== קריירה ==
בשנת 2004 לוהק לונג לתפקיד ראשי בסדרה "ג'ק ובובי" קצרת הימים. הוא כיכב בהמשך בכמה פיילוטים לטלוויזיה. בשנת 2007 הופיע בסרטים, גוסט ריידר ו-"סידני וויט".

לונג שיחק בתפקיד הראשי בסדרת הדרמה קצרת הימים "הסוף העמוק" בשנת 2010. באותה שנה שיחק בתפקיד חוזר בסדרת הדרמה "מד מן".

בשנת 2012 לוהק לפיילוט של הסדרה "Gilded Lilys", שנוצרה והופקה על ידי שונדה ריימס.<ref name="Long"></ref> מאוחר יותר ליהקה אותו ריימס לדרמה הרפואית "מרפאה פרטית" בתפקיד חוזר בתור ד"ר ג'יימס פיטרסון. <ref></ref> בשנת 2013, לונג לוהק לתפקיד הראשי בסדרת דרמה "Lucky 7" . <ref></ref> <ref></ref> <ref></ref>

בשנת 2019 החל לונג להופיע בעונה הראשונה של סדרת הטלוויזיה "מניפסט" בתפקיד חוזר ובעונה השנייה הועלה לתפקיד ראשי.

== חיים אישיים ==
בשנת 2005 נישא לחברתו מימי הלימודים לורה צ׳אפינס; לבני הזוג יש שני ילדים.

== פילמוגרפיה ==
=== קולנוע ===
{| class="wikitable sortable"
!שנה
! סרט
!תפקיד
! class="unsortable" | הערות
|-
|2002
|The Greatest Adventure of My Life
|טוראי סמית'
|
|-
| rowspan="2" | 2007
| גוסט ריידר
| ג'וני בלייז הצעיר
|
|-
| סידני ווייט
| טיילר פרינס
|
|-
| 2009
|השיבה הביתה
| מייק דונלדסון
|
|-
|2018
|All the Creatures Were Stirring
|אריק
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! class="unsortable" | הערות
|-
| 2004–2005
| ג'ק ובובי
| ג'ק מקליסטר
| תפקיד ראשי; 22 פרקים
|-
|2006
|Deceit
|דייב פורד
|סרט טלוויזיה 
|-
| rowspan="2" | 2010
|The Deep End
| דילן יואיט
| תפקיד ראשי; 6 פרקים
|-
| מד מן
| ג'ואי ביירד
| 7 פרקים
|-
| 2011
|אהבה נושכת
| מאט
| 3 פרקים
|-
| 2012
|חדר החדשות
| בראד
| פרק: "The 112th Congress"
|-
| 2012–2013
| מרפאה פרטית
| ד"ר ג'יימס פיטרסון
| 10 פרקים
|-
| 2013
|Lucky 7 
| מאט קורזק
| תפקיד ראשי; 8 פרקים
|-
| 2015
|הליקס
| ד"ר קייל זומרס
| תפקיד ראשי (עונה 2); 13 פרקים
|-
| 2017
|גרייבס
| ג'סי אנרייט <ref></ref>
|פרק: "The Opposite of People"
|-
| rowspan="2" | 2018
| טיימלס
| ריאן מילרסון
| פרק: "The Darlington 500"
|-
|Christmas Joy
|בן אנדרוז
|סרט טלוויזיה של הולמרק
|-
| 2019-הווה
| מניפסט
|זיק לאנדון
| תפקיד חוזר (עונה 1) תפקיד ראשי (עונה 2-הווה); 32 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת מערב קנטקי
קטגוריה:אמריקאים שנולדו ב-1980
ג'יי. אר. רמירז

ג׳ימי רואיז (״ג'יי. אר.״) רמירז (באנגלית: Jimmy Ruiz (“J. R.”) Ramirez נולד: 8 באוקטובר 1980) הוא שחקן אמריקאי-קובני. הוא מוכר בין היתר בשל תפקידו בתור חוליו רומנו בסדרה "כוח" ברשת Starz ובשל תפקידו בתור הבלש ג'רד וסקז בסדרה "מניפסט" ברשת NBC.

== ביוגרפיה ==
רמירז נולד במטנזאס , קובה. כשהיה תינוק, משפחתו עברה לארצות הברית והוא גדל בטמפה, פלורידה .

== קריירה ==
רמירז החל את הקריירה בתפקיד חוזר בסדרה "Tyler Perry's House of Payne". בשנת 2010 שיחק בתפקיד חוזר בסדרת הרשת "אסיינדה הייטס". באותה שנה שיחק בסרט הקולנוע "I Will Follow". בשנתיים לאחר מכן שיחק בתפקידי אורח בסדרות טלוויזיה בהן 90210 ו-"ביצ'יות מבית טוב". בשנת 2012 שיחק בסרט הקולנוע "The Coalition". הוא שיחק דמות חוזרת בעונה הראשונה של "כוח" לפני ששודרג לתפקיד ראשי בעונה השנייה.<ref name="Spoiler TV"></ref> לאחר מכן הוא לוהק לתפקיד טד גרנט/ווילדקאט בעונה השלישית של סדרת הטלוויזיה "החץ". <ref></ref>

בשנת 2015 שיחק בסרט בקולנוע "Drunk Wedding". רמירז לוהק לתפקיד חוזר בעונה השנייה של סדרת הטלוויזיה ג'סיקה ג'ונס בתפקיד אוסקר ארוצ'ו. <ref></ref> <ref></ref>

בשנת 2017 שיחק בסרט הקולנוע "כלבי השמש" לצד אליסון ג'ני.

בפברואר 2018 לוהק רמירז לתפקיד ראשי בסדרת הדרמה העל-טבעית "מניפסט" מבית NBC. בסדרה הוא מגלם את הבלש ג'ארד ואסקז, ארוסה לשעבר של מייקלה (מליסה רוקסבורו). <ref></ref> 

בשנת 2020 שיחק בסרט הקולנוע "lazy Suzan" בתפקיד קארל.

== פילמוגרפיה ==

=== קולנוע ===
{| class="wikitable sortable"
|+
!שנה
! סרט
!תפקיד
! class="unsortable" | הערות
|-
| 2010
|I Will Follow
| פרסי
|
|-
| 2012
|The Coalition
| לונזו רמירז
|
|-
| 2015
|Drunk Wedding
|קאל
|
|-
| 2017
|כלבי השמש
| סמל-ראשון קנדריק
|
|-
| 2020
|Lazy Susan
| קארל
|
|}

=== טלוויזיה ===
{| class="wikitable sortable"
!שנה
! סדרה
!תפקיד
! class="unsortable" | הערות
|-
| 2008–2010
|Tyler Perry's House of Payne
| דייגו הרננדז
| 10 פרקים
|-
| rowspan="2" |2010
|24
|סוכן CTU
|2 פרקים
|-
| Hacienda Heights
| אדי ג'וניור
| סדרת רשת; 11 פרקים
|-
| 2012
| ביצ'יות מבית טוב
| 'דו-דו'
| פרק: "Revelation"
|-
| rowspan="2" | 2013
| 90210
| בילי
| פרק: "Misery Loves Company"
|-
|אמילי אוונס
| ד"ר איי ג'יי אקינו
| 3 פרקים
|-
| 2014–2017
| כוח
| חוליו רומנו
| תפקיד חוזר (עונה 1)
תפקיד ראשי (עונות 4-2); 36 פרקים
|-
| 2014–2015
| החץ
| טד גרנט / ווילד-קאט
| 4 פרקים
|-
| 2016
| ד"ר רוזווד
| פרנק אסקיידה
| פרק: "Keritan & Kissyface"
|-
|2018
|NCIS: ניו אורלינס
|ג'ק קופר
|פרק: "Empathy"
|-
| 2018–2019
| ג'סיקה ג'ונס
| אוסקר ארוצ'ו
| 11 פרקים
|-
| 2018–הווה
| מניפסט
| הבלש ג'ארד ואסקז
|תפקיד ראשי (4 עונות); 62 פרקים
|}

==קישורים חיצוניים==

== הערות שוליים ==

קטגוריה:שחקני קולנוע וטלוויזיה אמריקאים
קטגוריה:מהגרים מקובה לארצות הברית
קטגוריה:אמריקאים שנולדו ב-1980
Ave Maria (שוברט)

דיוקנו של [[פרנץ שוברט מאת פרנץ איבל (1827).]]
"Ellens dritter Gesang" ("Ellens Gesang III", ד. 839, אופ. 52, מס' 6, 1825) באנגלית: "Ellen's Third Song", הולחן על ידי פרנץ שוברט בשנת 1825 כחלק מאופ. 52, יצירה המורכבת משבעה שירים שנלקחו מסיפורו של וולטר סקוט משנת 1810, The Lady of the Lake, שתורגם באופן חופשי לגרמנית.

זוהי אחת מיצירותיו הפופולריות ביותר של שוברט. מעבר לשיר כפי שהלחין במקור שוברט, לעיתים קרובות הוא מבוצע ומוקלט על ידי מוזיקאים רבים בשם "Ave Maria" (השם הלטיני המקביל לתפילה "אווה מריה", וגם מילות הפתיחה והפזמון של השיר של אלן; שיר שהוא עצמו תפילה למריה הבתולה), בעיבודים מפושטים מוזיקלית ועם מילים שונות, שאינן זהות בדרך כלל להקשר המקורי של השיר.

"Ave Maria" עובד בשלוש גרסאות שונות לפסנתר בידי פרנץ ליסט; מלחין ופסנתרן הונגרי ממוצא גרמני.<ref name=":0"></ref>

== מילים ==
{|
! style="padding-left:2em;" |התרגום של שטורק<ref></ref> בשימוש על ידי שוברט
!"Hymn to the Virgin" מאת סר וולטר סקוט<ref></ref>
|-
|<poem></poem>
|<poem>

</poem>
|}

{|
!גרסת התפילה הקתולית הלטינית
!
|-
|style="padding-right:2em;"|<poem></poem>
|
<poem>

</poem>
|}

== גרסתה של שרה ברייטמן ==

"Ave Maria" (בעברית: "מָרִיָּה הַקְּדוֹשָׁה") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום אוסף השני שלה, Classics.<ref name=":2"></ref> השיר יצא לאור בשנת 2001, כסינגל השני מתוך אלבום האוסף, על ידי חברת התקליטים אנג'ל רקורדס.<ref name=":2" /> הפקתו המחודשת נעשתה בידי פרנק פיטרסון.<ref name=":2" />

כאשר הופץ ברחבי העולם, צורף אליו השיר "Lascia Ch'io Pianga".<ref></ref> בהפצה נוספת, צורף אליו השיר "Winter Light".<ref name=":1"></ref>

=== רקע וכתיבה ===
השיר "Ave Maria" הולחן על ידי פרנץ שוברט בשנת 1825 כחלק מאופ. 52, יצירה המורכבת משבעה שירים שנלקחו מסיפורו של וולטר סקוט משנת 1810, The Lady of the Lake, שתורגם באופן חופשי לגרמנית.<ref name=":0" /> במרוצת השנים, הקליטה אותו ברייטמן וכללה אותו באלבומים כדוגמת: Classics{{כ}} (2001),<ref></ref> ו-Classics: The Best of Sarah Brightman (2006).<ref></ref>

פרק זמן לצאתה, עלתה גרסתה של ברייטמן לספוטיפיי, שם הצליחה לצבור 0.6 אלף השמעות.<ref></ref>

=== הצלחה מסחרית ===
"Ave Maria" זכה להצלחה רבה במצעדי הבילבורד כאשר הגיע למקום התשיעי במצעד השירים הקלאסיים הדיגיטליים.<ref></ref>

=== מיקומי שיא ===

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|2001
|תקליטור
|אנג'ל
| style="text-align:center;" |<ref name=":1" />
|}

== קישורים חיצוניים ==

* 

== הערות שוליים ==

קטגוריה:שירי המאה ה-19
קטגוריה:סינגלים מ-2001
קטגוריה:שירי שרה ברייטמן
קטגוריה:שירים באנגלית
קטגוריה:שירים על מרים, אם ישו
קינדרדייק

קינדרדייק (בהולנדית: Kinderdijk) הוא כפר הנמצא במחוז דרום הולנד שבהולנד. הכפר ממוקם כ-15 קילומטרים מזרחית לרוטרדם.
== גאוגרפיה ==
הכפר ממוקם בפולדר אלבלאסרווארד (Alblasserwaard) אשר במפגש הנהרות לק ונורד. על מנת לנקז את עודף המים של הפולדר הוקמה בשנת 1740 במקום מערכת הכוללת 19 טחנות רוח. זהו אוסף טחנות הרוח הישנות הגדול ביותר בהולנד. טחנות הרוח של קינדרדייק הן מאתרי התיירות הפופולריים ביותר בהולנד.

בשנת 1997 הוכרזו טחנות הרוח בקינקרדייק כאתר מורשת עולמית על ידי ארגון אונסק"ו.

== גלריה ==
<gallery>
File:Kinderdijk Active Windmill.jpg|טחנת רוח פעילה
File:Kinderdijk windmills with reflections.jpg|טחנות רוח של קינדרדייק
File:Molens Kinderdijk - 4.jpg|תצלום של השקיעה בקינדרדיק
File:Kinderdijk-1-2019-Luka-Peternel.jpg|טחנות הרוח של קינדרדיק
File:Kinderdijk-2-2019-Luka-Peternel.jpg|טחנות הרוח של קינדרדיק לאורך התעלה הראשית
</gallery>

== קישורים חיצוניים ==

קטגוריה:הולנד: יישובים
קטגוריה:דרום הולנד
אפטאון (שיקגו)

אפטאון (באנגלית: Uptown) הוא אחד מ-77 תתי-אזורים של העיר שיקגו, אשר נמצא בחלק הצפון מזרחי של העיר.

אפטאון נתחם בשדרת פוסטר בצפון, בימת מישיגן במזרח, ברחוב מונטרוז ופארק אירווינג בדרום, ברחוב רייבנסווד וברחוב קלארק במערב.<ref></ref>

אטרקציות תיירות בולטות באזור זה כוללות בין היתר את מוזיאון הקהילה השוודית-אמריקנית, מוזיאון מלחמת וייטנאם, תיאטרון הריביירה, חוף מונטרוז, מקום הבילוי ההיסטורי "The Green Mill", ובית הקברות ההיסטורי והמפורסם ביותר של שיקגו "גרייסלנד".

== גלריית תמונות ==
<gallery widths="250px">
קובץ:Andersonville,_Chicago.JPG|שכונת אנדרסונוויל, אשר מהווה את מרכז הקהילה השוודית של שיקגו, ממוקמת באזור זה של העיר
קובץ:Green_Mill_Cocktail_Lounge_interior.jpg|מקום הבילוי הנודע וההיסטורי "The Green Mill" אשר ידוע במופעי הג'אז ואשר אותו נהגו לפקוד הגנגסטרים של שיקגו
קובץ:20070630_Montrose_Avenue_Dog_Beach.JPG|חוף מונטרוז
קובץ:2006-06-03 3020x1700 chicago montrose harbor.jpg|מארינת מונטרוז
קובץ:John Altgeld (34131470803).jpg|בית הקברות ההיסטורי "גרייסלנד"
</gallery>

==קישורים חיצוניים==

==הערות שוליים==

קטגוריה:שיקגו
תהילים מ"א

תהילים מ"א הוא המזמור הארבעים ואחד בספר תהילים (לפי המספור בוולגטה ובתרגום השבעים, המזמור ממוספר כמזמור ה-40) ועוסק בתפילה להגנה מפני אויבים ובתודה על ההצלה. זהו המזמור האחרון בספר הראשון של תהילים, ופסוקו האחרון הוא חתימה לספר כולו.

יש האומרים כי אמירת הפרק היא סגולה להצלה בספינה

==תוכנו של המזמור==
מזמור מ"א מורכב מארבע עשרה פסוקים, ומחולק לשלושה חלקים עיקריים:

=== א'-ד' ===
אשרי מי שילמד את הלקח מניסיונו הדל של המשורר "אַשְׁרֵי מַשְׂכִּיל אֶל דָּל"(ב). אשריו, כי כך גם הוא יוכל לזכות לרפואה כמו המשורר:"ה' יִסְעָדֶנּוּ עַל עֶרֶשׂ דְּוָי כָּל מִשְׁכָּבוֹ הָפַכְתָּ בְחָלְיוֹ"(ד).

=== ה'-י"א ===
כשהיה המשורר חולה הוא התפלל:"ה' חָנֵּנִי רְפָאָה נַפְשִׁי כִּי חָטָאתִי לָךְ"(ה). ובאותו זמן האויבים רק חיכו שהוא ימות וזממו מזימות כנגדו: "מָתַי יָמוּת וְאָבַד שְׁמוֹ..."(ו) "יַחַד עָלַי יִתְלַחֲשׁוּ כָּל שֹׂנְאָי עָלַי יַחְשְׁבוּ רָעָה לִי"(ח).

=== י"ב-י"ג ===
אבל החלמתו של המשורר היא ההוכחה:"כִּי חָפַצְתָּ בִּי כִּי לֹא יָרִיעַ אֹיְבִי עָלָי" וכן הוכחה לצידקותו של המשורר: "אֲנִי בְּתֻמִּי" הוא תמים, צדיק ולכן זוכה בתמיכת האל.

==המזמור בליטורגיה==
* הפרק משמש כאחד מעשרת הפרקים הנאמרים בתיקון הכללי.
* פסוק ד' מופיע בתשליך הנאמר בראש השנה.

==בתרבות==
* אני אמרתי - יעקב יהודה דסקל בלחן של חיים בנט באלבום שומע תפילה.

== קישורים חיצוניים ==

* [https://www.929.org.il/page/608 תהילים מ"א] מתוך פרויקט 929

==הערות שוליים==

מ"א
I Believe in Father Christmas

I Believe in Father Christmas הוא שיר מאת המוזיקאי האנגלי גרג לייק עם מילים שנכתבו בידי פיטר סינפילד. אף על פי שלעיתים קרובות הוא מסווג כשיר חג המולד, זו לא הייתה כוונתו של לייק. הוא אמר שהוא כתב את השיר במחאה על ההתמסחרות של חג המולד.<ref></ref> סינפילד, לעומת זאת, אמר שהמילים הן על אובדן התמימות ועל אמונת הילדות.<ref></ref> השיר הופץ ב-1975, והגיע למקום השני במצעד הסינגלים הבריטי, למקום ה-17 במצעד הסינגלים האירי,<ref></ref> ולמקום ה-98 באוסטרליה.

== רקע ==
לייק כתב את השיר בביתו במערב לונדון, לאחר שכיוון את המיתר התחתון של הגיטרה שלו ממי עד רה. בעוד ש-"I Believe in Father Christmas" מביע התנגדות להתמסחרות של חג המולד, הוא התפרש לא פעם כשיר אנטי-דתי, ובגלל זה, לייק הופתע מהצלחתו. הוא התראיין למגזין מוג'ו ודיבר על כך.<ref></ref>

== מיקומי שיא ==

== גרסאות כיסוי ==
במרוצת השנים, הוקלט השיר עשרות פעמים בידי אמנים שונים:
* בשנת 2008, הוציאה הזמרת-יוצרת הבריטית שרה ברייטמן את אלבום חג המולד הראשון שלה, A Winter Symphony, במסגרתו הקליטה את "I Believe in Father Christmas".<ref></ref>

== קישורים חיצוניים ==

== הערות שוליים ==

קטגוריה:שירי 1975
קטגוריה:סינגלים מ-1975
קטגוריה:סינגלים מ-1984
קטגוריה:סינגלים מ-1986
קטגוריה:סינגלים מ-2008
קטגוריה:שירי שרה ברייטמן
קטגוריה:שירים באנגלית
קטגוריה:שירי חג המולד
קטגוריה:שירים על סנטה קלאוס
יוסי מור (מנהל)

ממוזער
יוסי מור (נולד ב-1952) הוא מנהל ישראלי שכיהן כמנכ"ל רכבת ישראל בין השנים 2004–2005.

== ביוגרפיה ==

לאחר שירותו הצבאי החל מור את עבודתו ברכבת ישראל בשנות ה-70 כעובד מסילה ובהמשך בתפקידים מגוונים, הבכירים שבהם היו מנהל מרחב דרום משנת 1991, מנהל מרחב צפון משנת 1995, משנת 1998 סמנכ"ל תשתיות ומשנת 2003 משנה למנכ"ל. טרם מינויו למנכ"ל ביוני 2004 שימש שמנכ"ל בפועל במשך מספר חודשים. בתקופת כהונתו כמנכ"ל בפועל חל שיפור בזמני דיוק הרכבות והוא החל בגיבוש תוכנית לשיפור השירות.<ref></ref> ביולי 2005 הודיע מור על פרשתו מסיבות אישיות, כאשר ברקע גל תאונות ובהן אסון רבדים שהתרחש פחות מחודש טרם הודעתו.<ref></ref> מספר ימים לאחר הודעתו על פרישה חזר בו מור והודיעו לשר התחבורה מאיר שטרית כי אין בכוונתו לפרוש.<ref></ref> מספר ימים לאחר מכן עזב סופית.<ref></ref><ref name=":0"></ref>

מור מתגורר בנהריה, נשוי ואב ל-3.<ref name=":0" />

== הערות שוליים ==

קטגוריה:מנכ"לי רכבת ישראל
קטגוריה:נהריה: אישים
קטגוריה:ישראלים שנולדו ב-1952
סמואל לינו

סמואל דיאס לינו (בפורטוגזית: Samuel Dias Lino; נולד ב-23 בדצמבר 1999 בסנטו אנדרה שבברזיל) הוא כדורגלן ברזילאי המשחק בעמדת קשר כנף בקבוצת אתלטיקו מדריד מהלה ליגה.

== קריירת מועדונים ==
לינו החל את הקריירה המקצוענית שלו בסן ברנרדו הברזילאית. ב-30 ביוני 2019 חתם בז'יל ויסנטה מליגת העל הפורטוגלית. ב-3 באוגוסט ערך את הופעת הבכורה שלו במועדון, בניצחון 2–3 על אווש. ב-17 באוגוסט ערך את הופעת הבכורה שלו בליגה, בהפסד 0–3 למוריירנסה. ב-2 בפברואר 2020 הבקיע את שער הבכורה שלו בליגה, בהפסד 1–5 למוריירנסה. בשתי עונותיו הראשונות במועדון ערך 53 הופעות ליגה, בהן הבקיע 11 שערים.

ב-8 בינואר 2022 חתם באתלטיקו מדריד, וב-28 ביולי 2022 הושאל לוולנסיה. ב-4 בספטמבר כבש שער בכורה בניצחון 1–5 על חטאפה.

== קישורים חיצוניים ==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:כדורגלני ז'יל ויסנטה
קטגוריה:כדורגלני אתלטיקו מדריד
קטגוריה:כדורגלני ולנסיה
קטגוריה:ספורטאים ברזילאים בספרד
קטגוריה:ברזילאים שנולדו ב-1999
דומה (מלאך)

בספרות חז"ל, דומה הוא שמו של המלאך הממונה על רוחות המתים.

==רמזים במקרא==
בתלמוד רמזו שמו של המלאך בפסוק "משא דומה, אלי קורא משעיר". מהרש"א מבאר שאף שלפי פשוטו, דומה הוא שם אומה כמו שנאמר "ומשמע ודומה", אבל הוא מבני ישמעאל, ולא ייתכן בו "קורא משעיר", ולכן דרשוהו על שמו של המלאך דומה.

==בתלמוד==
בתלמוד, במסכת סנהדרין, מובא בשמו של רבי יוחנן: "אותו מלאך הממונה על הרוחות - דומה שמו". שם המלאך מוזכר גם במסכת ברכות, שם פירש רש"י שמלאך זה ממונה על המתים.

==בספר הזוהר==
בספר הזוהר מוזכר המלאך דומה שהוא ממונה על בתי הקברות, ושרם של מצרים ושל גיהנום.

==במדרשים==
במדרש מובא שכשנכנסת השבת, המלאך דומה, שממונה על הנפשות, מכריז להן לצאת מהגיהנום.

==הערות שוליים==

קטגוריה:מלאכים ביהדות
קטגוריה:מוות: היבטים דתיים ופסיכולוגיים
פרידריך לאופולד, נסיך פרוסיה

פרידריך לאופולד, נסיך פרוסיה (בגרמנית: Friedrich Leopold von Preußen; 14 בנובמבר 1865 – 13 בספטמבר 1931) היה נסיך גרמני מבית הוהנצולרן.

== ביוגרפיה ==
פרידריך לאופולד נולד ב-14 בנובמבר 1865 בברלין לפרידריך קרל, נסיך פרוסיה, ולמריה אנה, נסיכת אנהלט, בתם של לאופולד הרביעי, דוכס אנהלט ופרדריקה וילהלמינה, נסיכת פרוסיה. בגיל 10 בשנת 1875 הצטרף לצבא הקיסרות הגרמנית כקאדט, ובשנת 1885 הועלה לדרגת אובר-לויטננט. בשנת 1888 הוא הועלה לדרגת ריטמייסטר, בשנת 1890 הועלה לדרגת מיור ובשנת 1893 הוא הועלה לדרגת אוברסט.

באותה שנה הועלה לדרגת גנרל-מיור, ומונה למפקד ה-Gardes du Corps, רגימנט קירסירים של חטיבת הפרשים הראשונה של המשמר. ככזה, הוא מונה למפקד רגימנט גארד דו קורפס בפוטסדאם ולקולונל הכבוד של רגימנט ההוסארים הקיסרי והמלכותי האוסטרי "פרידריך לאופולד פון פרוסיה" ה-2, שנקרא על שמו. בין השנים 1894–1898 הוא פיקד על חטיבת הפרשים ה-4 של המשמר בפוטסדאם ולאחר מכן, הועלה לדרגת גנרל-לויטננט ומונה למפקד הדיוויזיה ה-22 בקאסל. בין השנים 1900–1902 שימש כמפקח של פיקוח הפרשים הרביעי בפוטסדאם. עם הקידום לאחר מכן לגנרל חיל הפרשים וילהלם השני שחרר אותו משירות. מאז, הנסיך מימש את תפקידיו הצבאיים באופן רשמי בלבד.

שירת במהלך מלחמת רוסיה-יפן (1904–1905) כיועץ במטה הרוסי. בשנת 1907 מונה למפקח הכללי של הצבא, וב-10 בספטמבר 1910 הועלה לדרגת גנרל-אוברסט.

הנסיך פרידריך לאופולד היה הפטרון האחרון של הבונים החופשיים הפרוסים מבית הוהנצולרן. היה חבר מאז 1889 ב"פרידריך וילהלם צור מורגנרוטה", וב-1894 הפך לפטרון של שלוש הלשכות. במהלך מהפכת נובמבר 1918, הוא הניף דגל אדום על בקתת הציד שלו בגליניצקה ליד ברלין.

הוא גם היה הבעלים של אחוזה גדולה ב-Krojanke, לאחר 1918 בפוזן-מערב פרוסיה. ב-21 ביוני 1924, החזקה אושרה על ידי בית המשפט הכללי, שם הוא נפטר שם ב-13 בספטמבר 1931.

== משפחתו ==
ב-24 ביוני 1889 התחתן פרידריך לאופולד בברלין עם לואיזה סופיה, נסיכת שלזוויג-הולשטיין-זונדרבורג-אוגוסטנבורג, אחותה של הקיסרית אוגוסטה ויקטוריה, אשתו של הקיסר וילהלם השני, ממנה נולדו לו ארבעה ילדים:
* ויקטוריה מרגרטה, נסיכת פרוסיה (1890–1923), התחתנה עם היינריך השלושים ושלושה, נסיך רויס-קסטריץ
* פרידריך זיגיסמונד, נסיך פרוסיה (1891–1927), התחתן עם מארי לואיז, נסיכת שאומבורג-ליפה
* פרידריך קרל, נסיך פרוסיה (1893–1917)
* פרידריך לאופולד, נסיך פרוסיה (1895–1959)

== אילן יוחסין ==

== קישורים חיצוניים ==

== הערות שוליים ==

קטגוריה:בית הוהנצולרן
קטגוריה:גנרל-פלדמרשלים בצבא הפרוסי
קטגוריה:גנרל-פלדמרשלים בצבא הקיסרות הגרמנית
קטגוריה:נסיכי פרוסיה
קטגוריה:ילידי 1865
קטגוריה:נפטרים ב-1931
פרידריך זיגיסמונד, נסיך פרוסיה (1891–1927)

פרידריך זיגיסמונד, נסיך פרוסיה (בגרמנית: Friedrich Sigismund von Preußen; 17 בדצמבר 1891 – 6 ביולי 1927) היה טייס קרב גרמני במלחמת העולם הראשונה וחבר בבית הוהנצולרן.

== ביוגרפיה ==
פרידריך זיגיסמונד נולד ב-17 בדצמבר 1891 בארמון גליניקה, לפרידריך לאופולד, נסיך פרוסיה וללואיזה סופיה, נסיכת שלזוויג-הולשטיין-זונדרבורג-אוגוסטנבורג, בתם של פרידריך השמיני, דוכס שלזוויג-הולשטיין-זונדרבורג-אוגוסטנבורג ואדלהייד, נסיכת הוהנלוהה-לנגנבורג.
מחכה להמריא
כמו כמה נסיכים אחרים בבית הוהנצולרן כמו היינריך, נסיך פרוסיה, פרידריך התעניין מאוד בתעופה.<ref name="wp1"></ref> ב-1911, הוא החל לבנות מטוס בטירת גלניק, בתקווה לנסות אותו באביב הבא.<ref name="wp1" /> ב-1917 הוא ואחיו פרידריך קרל הצטרפו לשירות האוויר הגרמני.<ref name="wp2"></ref> מאוחר יותר באותה שנה, מת אחיו מפצעי מלחמה.

הוא ואשתו היו אוהבי רכיבה וסוסים גדולים, והוא נחשב לאחד מהפרשים הטובים בגרמניה.<ref name="nyt1"></ref> בני הזוג בילו את רוב זמנם בגידול והכשרת סוסים באחוזת מקלנבורג שלהם, כמו גם באחוזתם בארמון גליניקה ליד פוטסדאם.<ref name="nyt1" /> הוא ואשתו היו אהובים חברתיים גדולים, ופרידריך היה פופולרי בקרב העם הגרמני.<ref name="wp3"></ref>

ב-5 ביולי 1927, בגיל 35 בלוצרן, שווייץ, נפל פרדריך זיגיסמונד מסוס. הוא רכב בטורניר בינלאומי; תוך כדי קפיצה קשה, הוא נפל ורגל שלו נתפסה במדרגה.<ref name="nyt1" /><ref name="wp3" /> לפני שהצליח להשתחרר, הסוס דרך על חזהו מספר פעמים, שבר חמש צלעות וגרם לפציעות נוספות.<ref name="nyt1" /> הוא הובהל לבית חולים סמוך, שם מת למחרת מפצעיו.<ref name="nyt1" />

גופתו הוחזרה לפוטסדאם, שם נערכה הלוויה חגיגית. השתתפו בה חברים חשובים משושלת הוהנצולרן, כולל יורש העצר לשעבר וילהלם ואחיו אייטל פרידריך, נסיך פרוסיה.<ref name="nyt3" /> הוא נקבר בארמון גליניקה, ליד אחותו ויקטוריה מרגרט, נסיכת פרוסיה .<ref name="nyt3"></ref>

== משפחתו ==
ב-27 באפריל 1916 התחתן פרידריך זיגיסמונד ב-Jagdschloss Klein-Glienicke בברלין עם מארי לואיז, נסיכת שאומבורג-ליפה, בתם של פרידריך, נסיך שאומבורג-ליפה ולואיז, נסיכת דנמרק, ממנה נולדו לו שני ילדים:
* לואיזה ויקטוריה מרגרט אנטוינטה זיגלינדה אלכסנדרינה סטפני תירה (1917–2009), התחתנה עם הנס ריינהולד.
* פרידריך קרל ויקטור שטפן כריסטיאן (1919–2006), התחתן עם ליידי הרמיוני מרי מורטון סטיוארט<ref name="nyt5"></ref> ואחריה עם אדלהייד פון בוקום-דולפס.

== אילן יוחסין ==

== קישורים חיצוניים ==

== הערות שוליים ==

קטגוריה:בית הוהנצולרן
קטגוריה:נסיכי פרוסיה
קטגוריה:טייסים גרמנים במלחמת העולם הראשונה
קטגוריה:ילידי 1891
קטגוריה:נפטרים ב-1927